4

ISIGIDIMI SAMAXOSA, JANUARY 1, 1877.

Hlati ngokwenza ipress ne bokisi £1 1s. Owake umse- benzi abagwebi bate “ asikuko nokuba ulungile kumntu oxeshana lingaka (ominyaka mibini) ukufezeka komsebenzi wake nyakenye kuya kuba ngangokunya- meka kwake nokuqina komsebenzi wake.”

KUBENZI BEMPAHLA ZENDLU.

Babe batatu abaze kubonisa, bababini abafumana ibaso le 10s 6d emnye, kwatiwa “ umsebenzi wabo uyatandeka kwakukunjulelwa ukuba base nomnyaka omnye kwakupela.” Amagama abo ngu Simon Godolozi obenze isitulo no Nocanda Nziba obenze ibokisi.

Kuzo zonke ezimpahla sezikankanyiwe abagwebi ibingu D. Watson Esq., no James Weir Esq. Kwezi ziza kulandela kube kucelwe u-Rev. W. Don no Dr. Watkins ukuba babe ngabagwebi.

KUBABOPI BENCWADI.

Babe babini, bazuza amabaso bobabini. Owokuqala u-Thomas Putu ngokubopa incwadi ezine. “ ngokomeleleyo nokulungileyo” ufumene 15s; u-Makinana Kali ngokubopa incwadi ezimbini, “ ezibe zilingana nezowokuqala ngokomelela noko zingafeziswanga kakuhle” ufumene 10s.

KUBASHICILELI.

Babe babini abaze kubonisa. Owokuqala u-Fredrick Jonas ‘‘ngokufeza umsebenzi engancedwanga bani, awenze ucokiseke ungabi nakudlulwa nanguwupi owolohlobo” ufumene 15s. Owesibini u-Tshintshi Sihawu “ ngomsebenzi wemini ’ ekutiwe “ ulungile kumntu osaqalayo” ufumene 10s.

ABEZINTO NGEZINTO.

Babe lishumi elinabane, abafumane amabaso baba- hlanu. Owokuqala u-John Knox Bokwe, ngokubala iculo ufumene £1. Abagwebi bate ngalo, “ Asinakugweba nto ngobumandi beculo kuba singakange silive livunywa. Kodwa kuyancomeka kakulu, ukucokiseka kokubalwa kwalo, kubonakalisa ukuba lenziwe ‘yimbali’ lifanele ibaso elipakamileyo.” Owesibini u-James Stewart ngokwenza imapu yase England 10s- Umsebenzi wake bate ufezwe kakuhle. Owesitatu u Franz Von Eck 7s 6d ngokwenza into yokuxoma imifanekiso. Owesine, u-J. Arends ngemapu yase Africa ebeyenziwe “Ngenyameko yamiselwa kakuhle” ufumene 7s 6d. Owesihlanu, u-James Stewart, ngo­kwenza umfanekiso wombungu wesilika ewususela kwase qandeni “ wawenza ngokufanelwe ukukutazwa,” ufumene 5s.

EZINTOMBINI.

Bekucelwe u-Mrs. Watson no Mrs. Watkins ukuba babe ngabagwebi. Inani labebeze kubonisa izinto abazenzileyo libe ngamashumi amabini anesihlanu, babatatu abangafumananga nto. Kwabafumeneyo isibozo sizuze isheleni ezintandatu emnye—u-Nomatyala Magazi ngelokwe, u-Ntame Magazi ngebatyi, u- Lizzie Mabentsela ngebulukwe, u-Mary Ann Mlokoti ngebatyi yangapantsi (waiscoat), u-Sarah Figiland ngekwiliti, u-Lena Weston ngehempe yamankazana yokulala, u-Johanna Weston nge apron ye muslin, no Sarah Ann Ndiwa ngehempe. Abakwiqela lesibini babe sinxenxe, bafumana isihlanu sesheleni emnye—u-Lydia Kwaza ngehempe ; u-Kate Dikweni ngehempe, u-Annie Figiland ngehempe yamankazana yokulala, u-Sina Funani ngelokwe. u-Maria Govo kwangehempe yamankazana yokulala ; u-Bangiwe Mbono ngento yokuhlala izipeliti; u-Charlotte Peter ngemiqamelo. Kwiqela lesitatu babe bahlanu, emnye wafumana isheleni ezintatu,—u-Jemima Ndebo no Maggie Nyoka ngokwenza ihempe ; u-Harriet Njelo ngehempe yamadoda yokulala ; u-Dina Johnson ngengxowa; u-Jongiwe Jonas ngelokwe. Kwelesine ne- lokugqibela iqela babe babini, bafumana isheleni,—

u-Maria Alexander ngelokwe no Sarah Scheepers nge pinafore.

Abagwebi abebesahlula impahla zesikula sentombi bate “ bakolisekile ngumsebenzi owenziweyo : kodwa banga kunganyamezeleka ngapezulu ukutungelwa kwamaqosha, nemingxuma yawo nokucokiswa kokugqitywa komsebenzi."

Ute ke noko umboniso ubungomhla wa 20, kwaza ukwabiwa kwamabaso kwangemini elandelayo, ngosuku lokucitakala kwa Masimnari.

UKUVULWA KWETYALIKE E-HLOBO.

U-Mazamisa yenye yamadoda apambili pakati kwe- nkosana zama Mfengu. Uzikalipele kakulu zonke izinto ezisingisele ekukanyiseleni nase kufundiseni abantu bake. Kuyo yonke imisebenzi yake unokufana no Feltman. Ubekiwe ngabo bonke kweli lase Mamfengwini. Uyatandwa kakulu nangabamhlope abamaziyo ngenxa yokuqonda kwake nokubantle kwentliziyo yake notando lwake lokutanda abantu. Ute akuba ezakele indlu yezitena efulelwe ngezink, —into leyo engu mzekelo omhle kubantu bake— waza wafuna ukwenza indawo efanelekileyo yokubedeshela. Londlu nayo ngoku iseligqityiwe. Yakiwe ngamatye yafulelwa ngengca. Ivulwe ligqityiwe ityala layo. Imini yokuvulwa kwayo iyakuhlala ikunjulwa ngabo bonke ababeko. Kuya kuda kube kudala kubaliswa ngezinto ezinikiweyo nobuninzi bemali eroliweyo ; bonke bebonisa ukuyibeka kwabo inkosi yabo nokuyitanda kwabo indlu eyakileyo. U- Ayliff, Imantyi yabo ebekekileyo, ubekona entlanga- nisweni, sapatwa nguye isihlalo. Imali ehlanganisi- weyo sikolwa ukuba ifike ewakeni. Bonke banike ngemihlali, bade batintwa besanikela, baxelelwa ukuba sebeyi fezile imali ebifuneka. Lendlu yetyalike ebivulwa ilelinye lamapandle ase Gcuwa, isikolo sama Wesile esipantsi kuka Rev. Mr. Barrett, umfundisi okukutala kukulu.—*Kaffrarian Watchman.*

UKULUNGISELELWA KWEMFAZWE  
E-ENGLAND.

E-England kutiwa kuya lungiselelwa kakulu ukuze iti nokuba iyenzeka into eyenzekayo ifike kulungiwe. Kuko imikosi etile yamasoldati enyawo nawamahashe enikwe umteto wokuba mayihlale isililungele ukusuka iye e-Turkey. Nakwimikombe yokulwa kuko eza kuya kongezelela inani eselikulwandle lwe Me­diterranean. Elinye lamapepa likankanya ukuba izipatamandla zisebenza emini nase busuku. Kwenziwa into eninzi yedopisi kulungiswa nekanunu. Ipepa abati yi *Globe,* liti kuko iqela lama soldati esekutiwe malinduluke. Nokoke kulungiselelwa kangako akukabiko nqiniseke yemfazwe, kubonakala kodwa ukuba i-Russia iyingxamele.

THE PRECIOUS NAME.

1. Hai igama lika Yesu, Limnandi pakati kwam ; Lili temba labo bonke Beza ku Msindisi warn.

*Chorus—* Limnandi igama, Igama lika Yesu.

Limnandi igama,

Igama lika Yesu.

1. Hai igama lika Yesu, Li sisonwabiso sam: Li luvuyo lwentliziyo Ezihlupekweni zam.
2. Hai igama lika Yesu, Ndilenze ikaka lam

Nxa intshaba zompefumlo Zivuka pambi kwam.

1. Hai igama lika Yesu, Liya ndivuyisa nam. Ndoli shumayela futi Ngayo yonk’ imihla yam.
2. Hai igama lika Yesu, Loba nhl’ ekufeni kwam Ndolivuma ezulwini, Pambi ko Msindisi.

EZIVELA KUBABALELANI.

*Siyazisa ukuba asilitabateli pezu kwetu ityala lenteto zababalelani betu, asitsho nokuti siyavumelana nazo zonke incwadi zabo esizishicilelayo.*

EMGWALI.

December, 1, 1876.

Amazwi ka John Dukwana awatetileyo pambi ko- kufa kwake, ebekisa kumkuluwa wake abemtanda kakulu. Ebekisa kuye, wati. Nkosi Tixo kaloku ndifuna ukupumla bendifuna ukutandaza ngokwam. Kodwa nina anikuqondi ngokuba ndikohliwe ukuteta, akuba etshilo wati, kumkuluwa wake, tandaza uti ukutandaza nkosi yiba nami namhla.

Kute emveni kokuba egqibile umtandazo wati kumkuluwa wake ndifuna ukupendula namhla umbuzo wako obuhlala uwubuza kum. Umbuzo womkuluwe wako ubusiti kuye, unjenje ucingantonina ngom mpefumlo wako, wati, ukupendula, umpefumlo wam unetemba Enkosini. Ndikubizela ukuxelela lonto wati akuba ebetetile lamazwi wagqiba ngawo akabuyanga atete.

Ute umkuluwe wake akugqiba u-John Dukwana wati lonto undixelele yona, iluvuyo, olukulu, izihlobo zetu aziko, zikwelozwe, nabazali betu, nabaninawe betu nodade betu, nabantwana betu, nati, siya kwakona, wapela apo.

Ke ebekewateta ngezolo nomfazi wake. Bencokola bobabini, wati umfazi wake, utinina ngomsindisi wako? wapakamisa izandla zake zozibini wati, ndimbambile ngezandla zozibini, wati umfazi ungabi unosizi ngati, wati hayi, usizi lwapela kum ndandisiti ndinga ningacula, wati umfazi ndiyavuya wati naye uyavuya, wa­pela apo. Abafundi balencwadi mabaqonde akuba ebenepika elikulu kakulu, ubekohliwe, ukuteta lipika. Kunjalo, ukububa kuka Mr. John Dukwana.

Dukwana Ntsikana.

CRADOCK.

November 24, 1876.

Nkosi Mhleli wendaba ndincede nkosi ngalamazwa- na endicela ngawo amehlo kumakowetu. Makowetu ndiyalila ndilahlekelwe ngamahashe am amabini nanka amabala nempawu zawo. Elinye ligwangqa elrelerele limpemvu kakulu ngobuso linebala elimhlope ngapakati emlenzeni wekohlo isinqe salo sigoso, emhlana likutukile lalinesilonda, litiwe ukupawulwa kwa­lo kwendlebe yekohlo gqibu, ubudala balo iminyaka mine nokuba mihlanu. Elinye yinkatyana emnyamana enenzimbi amanqina omane ate cupe ngokuba mhlope, ubudala balo mitatu nokuba mine.

Hendrick Koboka.

CRADOCK.

December 13, 1876.

Nkosi Mhle wendaba andimntu uhlala ekukataza. Ndicela indawana epepeni lendaba. Ndibuza kumacala onke ukuba lento yenziwa ngaba Fundisi ilungilena ukuti umfana efika endaweni abe seletshatiswa kungaziwa nokuba lomtwana ubaleke nayekusinina ati egqiba ukutshata abe selegoduka kwangoko kanti ubeze kufuna ukutshata kodwa apa. Nditeta ngento ekade ndiyi bona, nangoku nditetanje isandu kwenzeka kubafana ababini omnye ngowalapa omnye ngo-